Diari Oficial de la Generalitat Valenciana


Sumari del DOGV 3536, del 12-07-1999 (1999/5984)

Notificació a l'entitat Viajes Kaplatour, SL de la resolució de revocació del títol llicència d'agència de viatges.
-------------------------------------------------------------------------------------------------------------------

### Dades del document

Número de DOGV
:   3536

Data del DOGV
:   12-07-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/5984


Organisme emissor
:   Agència Valenciana del Turisme

Tipus de document
:   Anunci

Notificació a l'entitat Viajes Kaplatour, SL de la resolució de revocació del títol llicència d'agència de viatges. [1999/M5984]
  
Per no haver estat possible notificar de forma personal i directa a l'interessat la resolució de revocació del títol llicència d'agència de viatges de l'entitat Viajes Kaplatour, SL, es procedeix a la seua publicació en el Diari Oficial de la Generalitat Valenciana, a efectes del que es disposa a l'article 59.4 de la Llei 30/1992, de 26 de novembre, de Règim Jurídic de les Administracions Públiques y del Procediment Administratiu Comú.
  
València, 7 de juny de 199.- El director de l'Àrea de Producte: Víctor Yepes Piqueras.
  
"Vist l'expedient tramés sobre la baixa en l'activitat d'agència de viatges de l'entitat Viajes Kaplatour, SL
  
Fets
  
Primer
  
Mitjançant la Resolució amb data de 26 de maig de 1994, se li concedeix el títol llicència d'agència de viatges a l'entitat Viajes Kaplatour, SL, amb seu social a Alacant, avinguda del General Elizaicin, número 6, baix, sent-li assignat el codi d'identificació CV-m246-A.
  
Segon
  
S'ha constatat, mitjançant els corresponents informes d'inspecció, el cessament de l'activitat, durant sis mesos continuats, com a agència de viatges de la citada entitat.
  
Tercer
  
Transcorregut el termini assenyalat per a audiència en l'expedient instruït, no han estat presentades al·legacions sobre això.
  
Fonaments de drets
  
Primer
  
L'article 10 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana, assenyala que la revocació del títol llicència d'agència de viatges es farà mitjançant resolució motivada, prèvia tramitació del corresponent expedient, d'acord amb la Llei de Règim Jurídic de les Administracions Públiques i del Procediment Administratiu Comú.
  
Segon
  
L'article 11, lletra d, del dit reglament estableix com a causa de revocació del títol llicència d'agència de viatges la no activitat comprovada de l'agència durant sis mesos continuats sense causa justificada.
  
Tercer
  
L'article 14.4 del referit Decret 20/1997, en què s'estableix que la fiança no podrà ser cancel·lada durant la tramitació d'un expedient de revocació, renúncia o baixa de llicència, ni fins després de transcorregut un any des que la resolució del corresponent expedient siga ferm.
  
En virtut del que es disposa en el Decret 45/1996, de 25 de març, del Govern Valencià, pel que s'aprova el Reglament de l'Agència Valenciana del Turisme (DOGV de 28 de març de 1996), resolc:
  
Revocar el títol llicència d'agència de viatges a l'entitat Viajes Kaplatour, SL, que tenia la seu social a Alacant, avinguda del General Elizaicin, número 6, baix, i com a codi d'identificació CV-m246-A.
  
Contra aquesta resolució, que no posa fi a la via administrativa, podrà interposar-se recurs ordinari davant el president executiu de l'Agència Valenciana de Turisme en el termini d'un mes, comptador des del dia de la recepció de la notificació, d'acord amb el que estableix l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 9 d'abril de 1999.- El director de l'Àrea de Producte: Víctor Yepes Piqueras."